陳慧儀

陳慧儀，係香港財經節目主持人，前電影同電視演員，香港公開大學社會科學榮譽學士畢業。

陳慧儀中六畢業之後，喺1989年參加香港小姐競選，並無得到任何獎項。落選之後演過多部戲，喺拍小男人週記嗰時識咗電影導演陳嘉上，之後息影並且同陳嘉上結婚，婚後生咗兩個仔女。

幾年之後二人離婚 ，離婚後，陳慧儀同兩個仔女同住，恢復幕前嘅演出，並且轉型做咗財經評論員，考咗證券經紀牌，喺商業電台同無綫電視主持多個電台同電視財經節目 。

演出作品

主持
香港直播
創富坊

電台
人生交叉盤

著作
2001年7月：薛家燕、陳慧儀《伊人當自強》 力出版有限公司　ISBN 9789628749126
2005年7月：《智完美女人》 星悅工作室　ISBN 9789628632237

事件

開Live節目片段被《東張西望》盜用 
喺2021年10月，陳慧儀喺社交媒體開直播節目，同趙汝威討論「浸稀釋漂白水改善濕疹」嘅問題。同年11月，陳慧儀喺社交媒體入面，指控《東張西望》未經同意同諮詢，就剪咗佢嘅直播節目片段入自己嘅節目入面，仲要串連埋其他植入式廣告。陳慧儀批評，無綫電視嘅做法令人感到混亂同埋有所誤會。佢又強調，無綫喺節目入面宣傳嘅產品，同佢哋無關係。

陳慧儀Chan Wai Yee- 主頁|Facebook
﻿陳慧儀煥發啫喱花魅力

香港主持人
香港財經界人士
陳氏
香港電影女演員
香港都會大學舊生